[{"text_idx": "#000000", "text": "Disgrifiad o\u2019r llun, Y dorf yn joio mas draw yng Ngwobrau'r Selar 2015"}, {"text_idx": "#000001", "text": "Bydd goreuon y si\u0302n roc Gymraeg yn cael eu cydnabod yng Ngwobrau'r Selar yn Aberystwyth ar nos Sadwrn, 20 Chwefror. Pwy fydd yn dod i'r brig ar un o achlysuron mawr y calendr cerddoriaeth?"}, {"text_idx": "#000003", "text": "Bum mlynedd yn o\u0302l, fe sgwennodd Owain Schiavone y geiriau \"RIP SRG\". Yn o\u0302l ei erthygl danllyd, roedd y si\u0302n gyfoes Gymraeg ar farw; gwyliau mawr yn dod i ben, gigs yn brin a chynulleidfa yn fwy prin fyth."}, {"text_idx": "#000004", "text": "Ar ddechrau 2016, mae'r sefyllfa'n teimlo'n wahanol iawn. Mae grwpiau fel Sw\u0302nami, Candelas ac Yws Gwynedd wedi meithrin cynulleidfa ac yn denu cannoedd o bobol ifanc i'w gigs."}, {"text_idx": "#000007", "text": "Disgrifiad o\u2019r llun, Trefnwyr nosweithiau 4 a 6 yng Nghaernarfon oedd yr Hyrwyddwyr Gorau y llynedd"}, {"text_idx": "#000008", "text": "Er gwaetha'r amgylchiadau anodd, mae'r gerddoriaeth newydd sy'n cael ei chreu yng Nghymru yn anhygoel - yn well nag erioed, ac mae'n fraint cael chwarae'r gerddoriaeth yma yn wythnosol ar C2 mewn cyfnod mor gyffrous."}, {"text_idx": "#000010", "text": "Ers y noson gynta' yn Neuadd Hendre 'no\u0302l yn 2013, mae'r Gwobrau wedi tyfu i fod yn ganolbwynt i'r si\u0302n, a be' bynnag 'da chi'n feddwl o'r rhestrau byr a'r enillwyr, does dim dwywaith fod y noson wedi llwyddo i greu rhywbeth arbennig iawn, drwy drefnu digwyddiad sy'n dyrchafu ein hartistiaid - yn rhoi llwyfan a chynulleidfa deilwng iddyn nhw."}, {"text_idx": "#000013", "text": "Does neb am ddadlau fod y dyfodol am fod yn hawdd - fe ges i drafodaeth am ddyfodol y si\u0302n ar y rhaglen yn ddiweddar, ac mae'n amlwg fod y diwydiant cerddoriaeth yn parhau i newid yn anhygoel o gyflym, a lle cerddoriaeth Gymraeg o fewn y diwydiant, mor fregus ag erioed."}, {"text_idx": "#000015", "text": "Mae rw\u0302an yn teimlo fel adeg arbennig iawn, a'r penwythnos yma 'da ni'n cael cyfle i weiddi am hynny. Cyfle i ddathlu a diolch - cyfle i ledaenu'r neges fod 'na gerddoriaeth anhygoel yn cael ei chreu ym mhob cwr o Gymru ar hyn o bryd. Wela'i chi yno!"}, {"text_idx": "#000025", "text": "3 llun: Lluniau pwysicaf Rakie Ayola"}, {"text_idx": "#000027", "text": "Ateb y Galw: Efa Lois"}, {"text_idx": "#000028", "text": "Bywyd fel 'yr unig Iddew yn y pentref'"}]